KOMISIJOS REGLAMENTAS (EB) Nr. 131/2007
2007 m. vasario 13 d.
iš dalies keičiantis Reglamentą (EB) Nr. 990/2006 dėl nuolatinio konkurso eksportuoti kai kurių valstybių narių intervencinių agentūrų turimus paprastuosius kviečius ir miežius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamentu (EB) Nr. 990/2006 (2) pradedami nuolatiniai valstybių narių intervencinių agentūrų turimų grūdų eksporto konkursai.
(2)
Ekonominės veiklos vykdytojai jau kelios savaitės nepateikė pasiūlymų, išskyrus neseniai pateiktus pasiūlymus perparduoti nedidelius tam tikrų grūdų rūšių kiekius, visų pirma dėl galimybės pasinaudoti palankesnėmis perpardavimo vidaus rinkoje sąlygomis pagal 2006 m. spalio 6 d. Komisijos reglamentą (EB) Nr. 1483/2006, atidarantį nuolatinius konkursus perparduoti Bendrijos rinkoje valstybių narių intervencinių agentūrų turimus grūdus (3). Per minėtą laikotarpį perpardavimas vidaus rinkoje labai padidėjo.
(3)
Atsižvelgiant į šią padėtį ir siekiant pateikti perpardavimui vidaus rinkoje paprastųjų kviečių ir miežių kiekius, su kuriais šiuo metu negalima atlikti operacijų pagal nuolatinius konkursus pagal Reglamentą (EB) Nr. 990/2006, reikėtų sumažinti kiekius, kurie gali būti parduodami skelbiant minėtus konkursus: 968 tonomis Čekijai, 199 946 tonomis Vengrijai ir 91 tona Slovakijai (paprastieji kviečiai) bei 342 tonomis Lietuvai, 19 011 tonų Vengrijai ir 356 tonomis Lenkijai (miežiai).
(4)
Todėl Reglamentą (EB) Nr. 990/2006 reikėtų iš dalies pakeisti.
(5)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 990/2006 I priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 13 d.